Tɛ'ɛg

Tɛ'ɛg anɛ tiig kanɛ bɛɛ li gʋni ka wɔ'ɔm hali ka mɛ labis. Ba bʋti ba nɛ ya ni bɛɛ li yitnɛ yaad zi'is Kusa teŋ. Tɛ'ɛg mɛ bɛ tens kɔn'ɔb-kɔn'ɔb dunia nwa ni.http://www.tropicos.org
Li mɛ bɛ Na'asarnam teŋin.https://www.facebook.com/100066675071669/posts/pfbid02gv8P9Ra88tCLLQEVAXbg1fLmUWJaWZ9gSvBCZek4CL1zjJYbrH4vPscTcnVN6jVl/?app=fbl Ba anɛ banɛ ka ba vʋm wɔ'ɔm hali. Ba pʋ kpiid na'naa. Tɛ'ɛg mɔr vaand, wila, puum nɛ wela.
Ba wɔ'ɔlim anɛ woo, fit nam pisi (20) ti paae kɔbiga (100) ka til la mugim hali ka mɔr nya'.

 Nya'a 
Ba nya' la sieba labis ka sieba an gɔɔlima-gɔɔlima. Nya' la sieba kpe'ed teŋ la pʋʋg ka sieba bɛ teŋ la zugin ka nidib zi'i ba zut.

 Vaand (Tɛ'ɛg kanda) 
Tɛ'ɛg vaand bɛɛ tɛ'ɛgkanda anɛ yʋris-yʋrisi. Oonɛ, vaand la ɛti sʋʋgnɛ ka Sɛɛʋg win, ka ba bus van' pɔla.
Van' pɔla la, ba laadi tɛ'ɛgkanda la dʋgid zen'ed. Li ya'a ti paae sapal winɛ, ba na la tɛ'ɛgkanda la n yadig ka li kʋdig lieb nɔɔm.

 Wela (Tɛ'ɛd) 
Tɛ'ɛd la anɛ li wela la. Ba kʋdigidnɛ oon win. Ba mɔr tɛ'ɛd la maan bʋnuuda ka mɔri did.

 Biili 
Tɛ'ɛg mɔr biili ka biili la yʋ'ʋr mɛ an zʋ'ʋni. Ba mɔri maan kpalig.

 Gbamvɛɛnsa 

Category:Bʋn Wanna
Category:Tiig